Kuffa, Filip, poslanec NR SR (2021-10-05):
Vážený pán predsedajúci, vážené kolegyne, kolegovia, tento návrh zákona, ktorým sa mení Zákonník práce, tak k tomuto návrhu zákona nám prišiel mail, taký podporný mail, ja som vytiahol časť z neho a prečítam ho, čo v ňom bolo napísané. „Doteraz najsilnejším hlasom tejto už takmer dvadsať rokov trvajúcej celospoločenskej diskusie za prijatie na ochranu nedele, za prijatie zákona na ochranu nedele je nepochybne petícia Aliancie za nedeľu za prijatie zákona na ochranu nedele. Podporilo ju viacero odborových organizácií, predovšetkým Konfederácia odborových zväzov Slovenskej republiky a množstvo občianskych združení, ale aj evanjelická cirkev augsburského vyznania. Vďaka ich podpore sa nám podarilo pod túto petíciu vyzbierať viac ako 83-tisíc podpisov občanov Slovenska. Aliancia za nedeľu preto v mene viac ako 83-tisíc podpísaných občanov Slovenskej republiky pod petíciou aj teraz vyzýva poslancov Národnej rady a vládu Slovenskej republiky, ale predovšetkým predsedu vlády Eduarda Hegera, aby prešli od slov k činom a podporili návrh zákona. V tomto roku 2021 je tomu už 1 700 rokov, čo cisár Konštantín Veľký po vzore Arménov aj v Rímskej ríši schválil nedeľu ako deň pracovného pokoja pre všetkých občanov. Na Slovensku však aj po vyše 1 700 rokoch musia ľudia stále pracovať za existenčnú mzdu ako otroci aj počas nedele a sviatkov.“ Toto sme dostali všetci poslanci v maili. Tam bol potom aj odkaz na článok, ktorý bol rozsiahlejší, takže každý si to môže pozrieť. Čo sa týka tohto návrhu zákona, nielen tohto, ale aj niektoré tie návrhy zákonov je potrebné vnímať v súvislostiach, je potrebné hľadieť aj, ako sa povie, dva kroky dopredu, hej, s čím súvisí, s čím môže súvisieť a čo týmto návrhom zákona môže nastať. Nie tak dávno, na poslednej riadnej schôdzi v júni tu bežala debata a bol aj posunutý zákon do druhého čítania. Hovorí sa mu dneska tzv. reforma národných parkov. Na margo tohto zákona po schválení a jeho posunutí do druhého čítonia... čítania, vtedy historicky bežala debata o deviatich národných parkoch na území Slovenska pod gesciou ministerstva životného prostredia, na ktorej sa zúčastňovali hlavne teda koaliční poslanci, a ja som bol na dvoch tých stretnutiach, potom mi tam v podstate zakázali účasť napriek tomu, že som tam bol ako pozorovateľ. Ale chcel som v podstate povedať to, že na týchto debatách som sa stretol napríklad aj s kolegyňou Šofranko a vtedy sme vlastne obidvaja skonštatovali, že vlastne po roku a pol sme mali možnosť sa porozprávať, bolo to aj také úsmevné, že mali sme možnosť vidieť sa konečne bez rúšok (povedané so smiechom), keďže sme, keďže sme boli aj v teréne a vonku sme sa rozprávali, a, samozrejme, sme sa bavili o tom návrhu zákona a tam vtedy padali tie tie otázky, že návrh zákona, ktorý sa prijal, v podstate bude mať za následok to, a to teda vízia, ktorá hľadela dopredu, že ľudia v týchto regiónoch prídu o prácu. Keď sa pýtajú títo ľudia, že čo bude tá náhrada, tak takýmto čarovným termínom a čarovným slovíčkom vždy bolo, proste, že zabudnite na to, čo ste robili doteraz, zabudnite, že ste žili z lesa, zabudnite, že ste žili z polí, proste prírodný turizmus, alebo aj tzv. mäkký turizmus sa tomu hovorí, ten nás zachráni. A ja som sa pýtal v týchto debatách, mali sme tu rozpravu aj s kolegyňou, sa pýtam, ale jak vy docielite to, že nakopnete nejakú takúto vec, keď v podstate dneska vám tu nefunguje, ja hovorím, ten návrh zákona, ktorý vy predkladáte, nemá nijak za následok a nijak nepodporuje to, aby tí ľudia v regiónoch začali nejako fungovať, aby, aby mohli teda sa nejako reformovať ich zdroje príjmu. A vtedy som im povedal, že v podstate my tu potrebujeme iné zákony zmeniť a nastaviť tak, aby tá pomoc bola cielená pre týchto ľudí. Tento návrh zákona, ktorým sa mení Zákonník práce, považujem za jeden z takých zákonov, ktorý je podporný pri, pri takýchto reformách tohto typu, ktoré sa odkazujú na to, že ak mi vypadne nejaký zdroj príjmov z činnosti, ktoré som do teraz robil, a má mi ho nahradiť prírodný turizmus, tak práve tento návrh zákona je jeden takýto zákon. Prečo? Pretože hovorí o tom, že nedeľa bude teda dňom, kedy nebude možné zo strany zamestnávateľa nariadiť prácu. To znamená , že ten človek vie kalkulovať už s tým, že tá nedeľa bude preňho voľná, kdežto doteraz musel pracovať, ja neviem, väčšinou, väčšinou hovoríme o tých predavačoch, ale sú to v podstate aj iné, aj iné tie činnosti a vie si plánovať víkend a vie možnože ten víkend stráviť aj, aj niekde v prostredí prírody. Keď sme v tejto debate k tomu návrhu zákona debatovali aj o tých zmenách iných zákonov, tak vtedy práve minister, nie minister, ale zamestnanec ministerstva pôdohospodárstva nás na to upozornil, že v prípade zmeny, alebo teda prijatia toho zákona o tzv. reforme národných parkov vás čaká zmena minimálne 30 zákonov, aby ste tento zákon mohli dokopať do úspešného konca. Naopak, tento návrh zákona, ktorý dávame my, má, mení teda v podstate jedno, jeden paragraf, jeden, jeden odsek dokonca, iba jeden odsek v paragrafe a spôsobí to, že to, na čo sa odvolávalo ministerstvo životného prostredia, to, na čo sa odolávalo 18 predkladateľov návrhu zákona, tak príde v reále k naozajstnej podpore možnože toho prírodného turizmu, keď to tak voláme. Čo je ale ešte problém v otázke prírodného turizmu, ja viem, teraz sa budete čudovať, že čo vytiahnem, ale (povedané so smiechom) to je problém veľkých šeliem. To, čo sa tu deje posledné 2 roky, odkedy ste, alebo teda vaši nominanti odkedy zasadli do vlády, to v podstate v histórii Slovenska nemá obdobu. Štatistiky, ktoré netvoríme my ani nikto, ale v podstate sú na základe, vyhodnocované na základe skutočností, ktoré sa dejú, nám hovoria o tom, napríklad v roku 2021 je rok, kedy historicky zatiaľ došlo k najviac útokom zo strany medveďa na človeka. Bavíme sa, pozor, ale o útokoch, ktoré skončili, skončili aj nejakým fyzickým kontaktom, lebo tam sa to delí, hej, kedy sú dokončené, nedokončené tie útoky, označujú ho historicky za rok, kedy došlo k usmrteniu človeka, aj keď s týmto sa ja nestotožňujem, pretože prvé usmrtenie človeka v nedávnej minulosti sa udialo v roku 2018, aj keď to vtedy lekári akože zahrabali pod koberec, zamietli, ale dobre. Tam to vtedy jasne bolo, že to bola smrť spôsobná medveďom. A taktiež štatistika nám hovorí ešte tretiu vec, že máme historicky najviac zabití medveďa, keď to tak nazvem, na dopravných trasách, to znamená vlaky, električky, autá. Ak si zoberieme len tieto tri čísla, to nám jasne hovorí, že jednoducho početnosť veľkých šeliem, a teda medveďa výrazne narástla a k tej interakcii dochádza hlavne tam, kde ten medveď by sa mal prirodzene vyskytovať, a to sú v podstate naše lesnaté územia. Keď si to zoberiem do interakcie s národnými parkami, tak národné parky, drvivá, drvivá väčšina, drvivú väčšinu z nich tvoria lesné pozemky, a preto keď hovoríme o podpore prírodného alebo mäkkého turizmu, keď hovoríme o podpore zákona o voľnej nedeli, aby sme skrz tento zákon mohli teda podporiť aj ten prírodný turizmus, musíme sa pozerať aj dva kroky dopredu a nebáť sa možnože tých opatrení a nastaviť ich tak, aby, aby tu ľudia sa nebáli v podstate využívať krajinu tak, ako tomu bolo v minulosti, aby sa nebáli chodiť do, do prírody a aby to neskončilo tak, že keď budem mať aj, aj voľno a keď si naplánujem nejaký výlet s rodinou, že tu bude možnože nejaké to písmeno A, ktoré poviem, a to písmeno B bude v podstate následne také, že ja sa budem báť vôbec vyjsť von niekde. Asi toľko k tomuto návrhu zákona. A čo si dovolím tvrdiť na záver, a ako som to vlastne spojil túto debatu aj s tými zákonmi, ktoré tu boli posunuté v minulosti do druhého čítania, tak ja v podstate nepochybujem o tom, že tento návrh zákona získa podporu nielen teda v opozičných radoch, ale že získa podporu aj v koalícii, že získa podporu minimálne u týchto 18 navrhovateľov tzv. reformy, a nie je nejakým tajomstvom, v podstate to, že tú podporu minimálne klub OĽANO sľúbil, že, že podporí, a to, prečo sme sa k tejto rozpravy... k rozprave dostali až dneska, je v podstate na základe toho, že to bola dohoda s klubom OĽANO, ktorí povedali, ktorí nás teda požiadali o to, aby sme, aby sme s tou rozpravou prišli trocha neskôr, a teda garantujú nám aj nejaké hlasy, takže som zvedavý potom na to celkové skóre, že koľko hlasov to dostane. A chcel by som ešte poprosiť možno tuná pána spravodajcu, bavili sme sa ešte o tých termínoch hlasovania, nestihli sme to prebrať, ale zajtra o 11.00 hod. by sme navrhovali toto. Ďakujem.